TLC:n valtakunnallinen kanavapaikka on 18.

TLC on suunnattu nuorille naisille.

Kanavan ensimmäinen ohjelma on Tahdon tanssiaispuvun!

TLC:n sisarkanavia ovat TV5, Kutonen ja Frii.

Eva Longoria tähdittää sunnuntaina alkavaa Telenovela-sarjaa. TLC

Suomessa aloittaa tänään uusi vapaasti katsottavissa oleva, ilmainen tv-kanava. TLC:n valtakunnallinen kanavapaikka on 18. Kanava on suunnattu nuorille naisille, ja se kuuluu Discovery Networks Finlandiin yhdessä TV5:n, Kutosen ja Friin kanssa.

TLC:n tavoitteena on tarjota viihdettä aamusta iltaan, mikä toteutuu heti näin ensimmäisenäkin päivänä. Ohjelmat alkavat kello 7.50, kun ruutuun ilmestyy Tahdon tanssiaispuvun! ja niitä riittää pitkälle seuraavan vuorokauden puolelle. Joulukuun aikana tv:seen ilmestyvät muun muassa Eva Longoria (Telenovelassa 4.12.), Jodie Marsh (5.12.), Whitney Thore (6.12.) ja Heston Blumenthal (6.12.).